CELEX: 32006R1678
Language: mt
Date: 2006-11-14 00:00:00
Title: Regolament tal-Kummissjoni (KE) Nru 1678/2006 ta’ l- 14 ta’ Novembru 2006 li jemenda r-Regolament (KE) Nru 92/2005 rigward il-mezzi alternattivi għar-rimi u l-użu ta’ prodotti sekondarji mill-annimali Test b’rilevanza għaż-ŻEE.

1.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               346
            
         REGOLAMENT TAL-KUMMISSJONI (KE) Nru 1678/2006
   ta’ l-14 ta’ Novembru 2006
   li jemenda r-Regolament (KE) Nru 92/2005 rigward il-mezzi alternattivi għar-rimi u l-użu ta’ prodotti sekondarji mill-annimali
   (Test b’rilevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkundsidrat ir-Regolament (KE) Nru 1774/2002 tal-Parlament Ewropew u tal-Kunsill tat-3 ta’ Ottubru 2002 li jistipula regoli tas-saħħa li jikkonċernaw prodotti sekondarji ta’ l-annimali mhux maħsuba għall-konsum uman (1), u partikolarment l-Artikoli 5(2) u 6(2) tiegħu,
   Billi:
   
               (1)
            
            
               Ir-Regolament (KE) Nru 1774/2002 jistipula regoli li jikkonċernaw il-mezzi għar-rimi u użi ta’ prodotti sekondarji mill-annimali. Jipprevedi wkoll il-possibilità għal mezzi supplimentari ta’ rimi ta’ u użi oħrajn ta’ prodotti sekondarji mill-annimali li jridu jiġu approvati wara konsultazzjoni tal-kumitat xjentifiku rilevanti.
            
         
               (2)
            
            
               Fuq il-bażi ta’ l-opinjonijiet maħruġa mill-Kumitat Xjentifiku ta’ Tmexxija u ta’ l-Awtorità ta’ Sigurtà ta’ l-Ikel Ewropea (EFSA), sa llum sitt proċessi ġew approvati bħala mezzi alternattivi għar-rimi jew ta’ użi ta’ prodotti sekondarji mill-annimali skond ir-Regolament tal-Kummissjoni (KE) Nru 92/2005 tad-19 ta’ Jannar 2005 li jimplimenta r-Regolament (KE) Nru 1774/2002 tal-Parlament Ewropew u tal-Kunsill rigward il-mezzi ta’ rimi jew użi ta’ prodotti sekondarji mill-annimali u jemenda l-Anness VI tiegħu rigward it-trasformazzjoni tal-bijogass u l-ipproċessar ta’ trasformazzjoni ta’ xaħmijiet maħlula (2)
               
            
         
               (3)
            
            
               Fuq il-bażi ta’ iżjed applikazzjonijiet, fit-13 ta’ Lulju 2006 l-EFSA ħarġet opinjoni rigward is-sigurtà ta’ proċess termo-mekkaniku għall-produzzjoni tal-bijofjuwil. Il-kundizzjonijiet li bis-saħħa tagħhom il-proċess tqies bħala mezz sigur ta’ rimi tad-demel u l-kontenut tas-sistema diġestiva u l-materjal tal-Kategorija 3 għandhom għalhekk jitqiesu billi jiġi emendat ir-Regolament (KE) Nru 92/2005.
            
         
               (4)
            
            
               Meta tqiesu mill-ġdid ir-riskji għas-saħħa pubblika u ta’ l-annimali, il-materjal tal-Kategorija 2 li jirriżulta mill-proċess ta’ produzzjoni tal-bijodiżil approvat għandu jiġi permess għal ċerti użi tekniċi jew għat-trasformazzjoni f’bijogass.
            
         
               (5)
            
            
               Ir-Regolament (KE) Nru 92/2005 għandu jiġi emendat skond dan.
            
         
               (6)
            
            
               Il-miżuri stipulati f’dan ir-Regolament huma konformi ma’ l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,
            
         ADOTTAT DAN IR-REGOLAMENT:
   Artikolu 1
   Ir-Regolament (KE) Nru 92/2005 huwa emendat kif ġej:
   
               (1)
            
            
               L-Artikolu 2 jinbidel b’dan li ġej:
               “Artikolu 2
               Approvazzjoni, trattament u użu jew rimi tal-materjal tal-Kategorija 2 jew 3
               1.   Il-proċessi segwenti huma approvati u jistgħu jiġu awtorizzati mill-awtorità kompetenti għat-trattament u użu jew rimi tal-materjal tal-Kategorija 2 jew 3:
               
                           (a)
                        
                        
                           proċess ta’ idrolisi alkalina kif iddefinit fl-Anness I;
                        
                     
                           (b)
                        
                        
                           proċess ta’ idrolisi alkalina ta’ temperatura u pressjoni għolja kif iddefinit fl-Anness II;
                        
                     
                           (c)
                        
                        
                           proċess ta’ bijogass ta’ l-idrolisi taħt pressjoni għolja kif iddefinit fl-Anness III;
                        
                     
                           (d)
                        
                        
                           proċess ta’ produzzjoni ta’ bijodiżel kif iddefinit fl-Anness IV;
                        
                     
                           (e)
                        
                        
                           proċess ta’ gassifikazzjoni Brookes kif iddefinit fl-Anness V; kif ukoll
                        
                     
                           (f)
                        
                        
                           il-ħruq tax-xaħam ta’ l-annimali fi proċess ta’ bojler termali kif iddefinit fl-Anness VI;
                        
                     Il-proċessi ta’ produzzjoni bijofjuwil termo-mekkaniku kif iddefinit fl-Anness VII hu approvat u jista’ jiġi awtorizzat mill-awtorità kompetenti għat-trattament u rimi tad-demel u tal-kontenut tas-sistema diġestiva u l-materjal tal-Kategorija 3.
               2.   L-awtorità kompetenti tista’ tawtorizza l-użu ta’ parametri oħrajn ta’ proċess, dment li tali parameteri jipprovdu għal tnaqqis ekwivalenti ta’ riskji għas-saħħa pubblika u ta’ l-annimali, għall-istadji ta’:
               
                           (a)
                        
                        
                           il-proċess ta’ produzzjoni ta’ bijodiżil kif iddefinit fl-Anness IV, il-punt 1(b)(i); kif ukoll
                        
                     
                           (b)
                        
                        
                           il-proċess ta’ ħruq tax-xaħam ta’ l-annimali f’bojler termali kif iddefinit fl-Anness VI, il-punt 1(c)(i).”
                        
                     
         
               (2)
            
            
               Fit-titolu u fl-ewwel sentenza ta’ l-Artikolu 3, “Annessi I sa VI” hi mibdula b“l-Anness”i.
            
         
               (3)
            
            
               L-Artikolu 4 huwa emendat kif ġej:
               
                           (a)
                        
                        
                           Fil-paragrafu 2, jiżdied is-subparagrafu li ġej:
                           “Madankollu, il-materjal li jirriżulta mill-proċess ta’ produzzjoni ta’ bijodiżel kif iddefinit fl-Anness IV se jinħaraq.”
                        
                     
                           (b)
                        
                        
                           Fil-paragrafu 3 il-punt (d) li ġej huwa miżjud:
                           
                                       “(d)
                                    
                                    
                                       f’każ ta’ materjal li jirriżulta mill-proċess ta’ produzzjoni ta’ bijodiżel kif iddefinit fl-Anness IV, użat għall-produzzjoni ta’ prodotti tekniċi.”
                                    
                                 
                     
                           (c)
                        
                        
                           Il-Paragrafu 5 qed jitneħħa.
                        
                     
         
               (4)
            
            
               L-Annessi jiġu emendati skond l-Anness għal dan ir-Regolament.
            
         Artikolu 2
   Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 14 ta’ Novembru 2006.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 273, 10.10.2002, p. 1. Ir-Regolament kif emendat l-aħħar mir-Regolament tal-Kummissjoni (KE) Nru 208/2006 (ĠU L 36, 8.2.2006, p. 25).
   
      (2)  ĠU L 19, 21.1.2005, p. 27. Ir-Regolament kif emendat l-aħħar mir-Regolament (KE) Nru 2067/2005 (ĠU L 331, 17.12.2005, p. 12).
   
      ANNESS
      L-Annessi tar-Regolament (KE) Nru 92/2005 huma emendati kif ġej:
      
                  (1)
               
               
                  Fl-Anness IV, il-punt 3 qed jitneħħa.
               
            
                  (2)
               
               
                  L-Anness VII li ġej hu miżjud:
                  
                     “ANNESS VII
                     PROĊESS TA’ PRODUZZJONI TAL-BIJOFJUWIL TERMO-MEKKANIKU
                     Il-produzzjoni tal-bijofjuwil termo-mekkaniku jfisser trattament tal-prodotti sekondarji mill-annimali skond dawn il-kondizzjonijiet:
                     
                                 1.
                              
                              
                                 Il-prodotti sekondarji mill-annimali huma mgħobbija f’reċipjent u ttrattati għaldaqstant f’temperatura ta’ 80° C għal perjodu ta’ tmien sigħat. Tul dan il-perjodu, il-materjal hu kontinwament imnaqqas fid-daqs bl-użu ta’ tagħmir mekkaniku xieraq li jobrox.
                              
                           
                                 2.
                              
                              
                                 Il-materjal hu għalhekk ittrattat għal temperatura ta’ 100° C għal mill-inqas sagħtejn.
                              
                           
                                 3.
                              
                              
                                 Id-daqs tal-partikola tal-materjal li tirriżulta m’għandhiex tkun akbar minn 20 millimetru.
                              
                           
                                 4.
                              
                              
                                 Il-prodotti sekondarji ta’ l-annimali huma ttrattati b’tali mod li r-rekwiżiti ħin-temperatura stipulati fil-paragrafu 1 u 2 jinkisbu fl-istess ħin.
                              
                           
                                 5.
                              
                              
                                 Filwaqt li l-materjal jissaħħan, ilma evaporat jinħareġ kontinwament mill-ispazju ta’ l-arja fuq il-bijofjuwil u jgħaddi minn kondenser ta’ l-azzar li ma jissaddadx. Il-kondensat jinżamm f’temperatura ta’ mill-inqas 70° C għal mill-inqas siegħa qabel ma jitbattal bħala ilma għar-rimi.
                              
                           
                                 6.
                              
                              
                                 Wara li jissaħħan il-materjal, il-bijofjuwil li jirriżulta mill-reċipjent jitbattal u jinġarr awtomatikament minn trasportatur kopert u magħluq totalment għall-ħruq sa ma jsiru rmied jew ko-inċinerazzjoni fl-istess post.
                              
                           
                                 7.
                              
                              
                                 Sistema ta’ analiżi tal-periklu u punti ta’ kontroll kritiċi hi stabbilita u miżmuma. Din tippermetti għall-kontroll tar-rekwiżiti stipulati fil-paragrafu 1 sa 6.
                              
                           
                                 8.
                              
                              
                                 L-ipproċessar hu mwettaq f’sistema ta’ gruppi.”